คณะสงฆ์จัดการเรียนการสอนโรงเรียนพระปริยัติธรรม แผนกสามัญศึกษา
ปั้นเยาวชนให้มี ความรู้คู่คุณธรรมโรงเรียนพระปริยัติธรรม แผนกสามัญศึกษาหนึ่งในการจัดการศึกษาของคณะสงฆ์ ซึ่งมีอยู่ด้วยกัน 3 แผนก คือ แผนกธรรม แผนกบาลี และ แผนกสามัญศึกษาโดยการจัดการศึกษาของโรงเรียนพระปริยัติธรรม แผนกสามัญศึกษา เป็น การศึกษาที่วัดจัดการเรียนการสอนในระดับมัธยมศึกษาให้แก่พระภิกษุสามเณร เพื่อให้มีโอกาสได้ศึกษาเล่าเรียนวิชาพระพุทธศาสนาตามหลักสูตรการศึกษาพระปริยัติธรรมของคณะสงฆ์ ควบคู่ไปกับวิชาสามัญตามหลักสูตรการศึกษาขั้นพื้นฐานของกระทรวงศึกษาธิการ (ศธ.) 8 กลุ่มสาระ คือ 1.ภาษาไทย 2.คณิตศาสตร์ 3.วิทยาศาสตร์ 4.สังคมศึกษา ศาสนาและวัฒนธรรม 5.สุขศึกษาและพลศึกษา 6.ศิลปะ 7.การงานอาชีพและเทคโนโลยี 8.ภาษาต่างประเทศนอกจากนี้ยังสนองงานคณะสงฆ์ด้วยการจัดการเรียนการสอนตามหลักสูตรนักธรรมและบาลี ตามนโยบายของมหาเถรสมาคม (มส.) ด้วยปัจจุบันมีโรงเรียนพระปริยัติธรรม แผนกสามัญศึกษา ทั่วประเทศ จำนวน 406 แห่ง และมีนักเรียนทั้งหมดจำนวน 35967 รูปผู้ที่เข้ามาเรียนในโรงเรียนพระปริยัติธรรม แผนกสามัญศึกษา ไม่ต้องเสียค่าใช้จ่ายใดๆ ทั้งสิ้น แต่จะต้องเป็นผู้ชาย และเข้ามาบวชเป็นพระภิกษุสามเณรในพระพุทธศาสนาเท่านั้นตลอดระยะเวลาหลายปีที่ผ่านมา โรงเรียนพระปริยัติธรรม แผนกสามัญศึกษา ได้ผลิตบุคลากรที่มีความรู้ ความสามารถ ทั้งเพียบพร้อมไปด้วยคุณธรรม จริยธรรม ที่ได้รับการปลูกฝังขณะที่บวชเรียนอยู่ออกสู่สังคมมากมาย อาทินายสมชาย หนองฮี ศิษย์เก่า โรงเรียนปริยัติสารคุณ วัดสิตาราม กรุงเทพฯ ปัจจุบันเป็นพิธีกรชื่อดังหลายรายการ เช่น ผู้ใหญ่บ้านดำดี ทางช่อง 9 รายการ เกษตรพอเพียง ช่อง NBT รายการ เป็นความ ทางเดลินิวส์ทีวี เป็นต้นผศ.นพ.ธีรภัทร บุญญาวรรณกิจ ศิษย์เก่า โรงเรียนประภัสสรวิทยา วัดศรีนวล อ.เมือง จ.ขอนแก่น ปัจจุบันเป็น ประสาทศัลยแพทย์ โรงพยาบาลวิชัยยุทธ กรุงเทพฯนายมนตรี อุดมพงศ์ ศิษย์เก่า โรงเรียนวิเวกธรรมประสิทธิ์วิทยา วัดธาตุ อ.เมือง จ.ขอนแก่น ปัจจุบันเป็น ผู้สื่อข่าว และ ผู้ประกาศข่าวภาคสนาม รายการข่าว 3 มิติ ทางช่อง 3รศ.ดร.วิไลศักดิ์ กิ่งคำ ศิษย์เก่า โรงเรียนบาลีสาธิตศึกษา มหาจุฬาลงกรณราชวิทยาลัย วัดทุ่งศรีเมือง อ.เมือง จ.อุบลราชธานี อดีต รองอธิการบดีวิทยาเขตเฉลิมพระเกียรติ จ.สกลนคร มหาวิทยาลัยเกษตรศาสตร์นายวินัย เก่งสุวรรณ ศิษย์เก่า โรงเรียนสุนทรธรรมปริยัติ อ.เมือง จ.ร้อยเอ็ด ปัจจุบันเป็น ผอ.ศูนย์ส่งเสริมอาชีพคนพิการ (โรงงานปีคนพิการสากล) กรมส่งเสริมและพัฒนาคุณภาพชีวิตคนพิการ (พก.) กระทรวงการพัฒนาสังคมและความมั่นคงของมนุษย์ (พม.)ดร.ชาติ ทีฆะ ศิษย์เก่า โรงเรียนพระปริยัติธรรม แผนกสามัญศึกษา วัดบ้านโนนคูณวิทยา อ.โนนคูณ จ.ศรีสะเกษ ปัจจุบันเป็น รองคณบดีฝ่ายวิชาการ คณะวิทยาศาสตร์และเทคโนโลยี มหาวิทยาลัยสวนดุสิตนายณรงค์ ลีลาผอง ศิษย์เก่า โรงเรียนพระปริยัติธรรม วัดโสธรวราราม อ.เมือง จ.ฉะเชิงเทรา ปัจจุบันเป็น ผู้พิพากษาศาลจังหวัดจันทบุรี เป็นต้นขณะนี้โรงเรียนพระปริยัติธรรม แผนกสามัญศึกษา ทั่วประเทศ กำลังเปิดรับสมัครผู้ที่สนใจเข้าศึกษาต่อในระดับมัธยมศึกษา สามารถติดต่อได้ที่ ภาคกลาง กลุ่มโรงเรียนพระปริยัติธรรม แผนก สามัญศึกษา กลุ่มที่ 1 โทร.0-3429-9355 กลุ่มที่ 3 โทร.0-3874-5039 กลุ่มที่ 12 โทร.0-3851-7465 กลุ่มที่ 13 โทร.0-2222-3975 และกลุ่มที่ 14 โทร.0-2623-3124 ภาคเหนือ กลุ่มโรงเรียนพระปริยัติธรรม แผนกสามัญศึกษา กลุ่มที่ 4 โทร.0-5528-7519 กลุ่มที่ 5 โทร.0-5341-6015 กลุ่มที่ 6 โทร.0-5433-9457-8 ภาคตะวันออกเฉียงเหนือ กลุ่มโรงเรียนพระปริยัติธรรม แผนกสามัญศึกษา กลุ่มที่ 7 โทร.0-4322-8588 กลุ่มที่ 8 โทร.042-461152 กลุ่มที่ 9 โทร.0-4526-6654 กลุ่มที่ 10 โทร.043-522974 กลุ่มที่ 11 โทร.0-4451-3935 ภาคใต้ กลุ่มโรงเรียนพระปริยัติธรรม แผนกสามัญศึกษา กลุ่มที่ 2 โทร.0-7534-4329หรือติดต่อ กลุ่มการศึกษาพระปริยัติธรรม แผนกสามัญศึกษา กองพุทธศาสนศึกษา สำนักงานพระพุทธศาสนาแห่งชาติ โทร.0-2441-7950.
โรงเรียนพระปริยัติธรรม แผนกสามัญศึกษา หนึ่งในการจัดการศึกษาของคณะสงฆ์ ซึ่งมีอยู่ด้วยกัน 3 แผนก คือ แผนกธรรม แผนกบาลี และ แผนกสามัญศึกษา
โรงเรียนพระปริยัติธรรม,มัธยมศึกษา,พระภิกษุสามเณร,วิชาพระพุทธศาสนา,คณะสงฆ์,นักธรรมและบาลี,ข่าววันนี้,การศึกษา